Mince pies b'mincemeat tradizzjonali
Riċetta u ritratti: Tanya Zammit Ingredjenti għall-mincemeat Din it-taħlita tista' ssir qabel jidħol l-istaġun tal-Milied u poġġuta f'vażetti sterelizziti u magħluqa sew, u b'hekk it-togħmiet tagħha jimmaturaw. 250g żbib 375g passolina 100ml brandy qoxra maħkuka ta' lumija meraq ta' nofs lumija 300g suet 250g zokkor ismar 85g konfettura mqattgħa nofs noċemuskata maħkuka 1 tuffieħa mqaxxra u maħkuka Metodu Xarrab il-żbib u l-passolina fil-brandi u l-meraq tal-lumi għal siegħa sakemm jeħxienu mbagħad saffihom u poġġi l-brandi fil-ġenb. Ħallat l-ingredjenti kollha flimkien fl-ordni mogħtija mbagħad ferragħ l-brandi meta kollox ikun imħallat sew. Jekk mhux se tuża l-mincemeat mill-ewwel, itfgħu f'vażetti sterilizatti u agħlaq l-għatu sew. Ingredjenti għall-għagina tal-mince pies Ingredjenti 500g dqiq 3 mgħaref zokkor 270g marġerina 2 bajdiet imħabbta qoxra ta' lumija kuċċarina essenza tal-vanilla Metodu Saħħan il-forn minn qabel għal 250 ̊Ċ. F'bieqja ħawwad il-marġerina mad-dqiq. Żid iz-zokkor u ħaddimhom flimkien. Żid il-bajd, il-qoxra tal-lumija u l-essenza tal-vanilla u ħaddimhom sew flimkien. Ħalli l-għaġina tistrieh għal nofs siegħa. Iftaħ l-għaġina u aqta' f'forma ta' ċrieki b'cutter. Fuq l-għaġina maqtugħa itfa' kuċċarina mincemeat u poġġi fuqha l-għaġina maqtugħa biex tagħlaqha. Aħmi għal 7 minuti.